Sena inga mwayanda kubala cibalo eeci mumwaambo wa %%?
Bbaibbele Lili a Intaneti | BBAIBBELE LYA BUSANDULUZI BWANYIKA MPYA
Sena inga mwayanda kubala cibalo eeci mumwaambo wa %%?
3 Pele ikuti mwakabusyigwa antoomwe a Kristo,+ amuzumanane kuyandaula zintu zyakujulu, ooko Kristo nkwakkede kujanza lyalulyo lya Leza.+
2 Amuzumanane kubikkila maano zintu zyakujulu,+ ikutali zintu zyaanyika.+
3 Nkaambo mwakafwa alimwi buumi bwanu bwasiswa antoomwe a Kristo muli Leza.
4 Eelyo Kristo, ibuumi bwesu,+ aakuyubununwa, andinywe muyooyubununwa antoomwe anguwe mubulemu.+
5 Aboobo, amujaye zizo zyamubili wanu+ eezyo zili anyika kujatikizya zisusi mbuli bwaamu, busofwaazi, luunyaunya,+ kunyomenena zintu zibi, alimwi abusyaacivwulemwangu kwalo kuli nkukomba mituni.
6 Akaambo kazintu eezyi bukali bwa Leza bulaboola.
7 Andinywe mbomwakali kupona oobu musyule.+
8 Pele lino mweelede kuzigusya zyoonse eezyi kulindinywe: bukali, kunyema, bubi,+ majwi aakusampaula,+ alimwi kutazwi majwi aacisapi+ kumulomo wanu.
9 Mutacengani pe.+ Amubusamunune buntu bwanu bwakaindi+ amicito yambubo,
10 akulisamika buntu bupya,+ oobo bubukulusyigwa lyoonse kwiinda muluzyibo lwini-lwini kutegwa bukozyanye acinkozya cayooyo wakabulenga.+
11 Aawa kunyina mu Giriki, naba mu Juda, nobuba bupalule naa kutapalulwa, muzwamasi, mu Sikuti, muzike naa muntu waangulukide; pele Kristo ngozintu zyoonse alimwi uli muli boonse.+
12 Aboobo, mbomuli bantu ba Leza basalidwe,+ basalala alimwi bayandwa, amulisamike luyando lwamoyo walubomba,+ luzyalo, kulicesya,+ kubomba moyo+ alimwi akukkazika moyo.+
13 Amuzumanane kweengelelana akulekelelana camoyo woonse+ nokuba kuti umwi kajisi kaambo kakutongooka mweenzinyina.+ Mbubonya Jehova mbwaakamulekelela camoyo woonse, andinywe mweelede kucita mbubonya oobo.+
14 Pele kunze lyazintu zyoonse eezyi, amulisamike luyando,+ nkaambo ncecaanzyo calukamantano cilondokede.+
15 Alimwi amulekele luumuno lwa Kristo lweendelezye mumyoyo yanu,+ nkaambo kayi, mwakaitwa kuluumuno oolu kuti mube mubili omwe. Aboobo amutondezye kuti mulalumba.
16 Amulekele ijwi lya Kristo kuti livwule mulindinywe mubusongo boonse. Amuzumanane kuyiisyanya akukulwaizyanya antembauzyo,+ nyimbo zyakulumba Leza, nyimbo zyakumuuya ziimbwa cakulumba, ikwiimbila Jehova+ mumyoyo yanu.
17 Kufwumbwa ncomucita mube mukukanana naa mumilimo, amuzicite zyoonse muzina lya Mwami Jesu, kamulumba Leza Taata kwiinda mulinguwe.+
18 Nywebo nobakaintu, amulibombye kubalumi banu,+ mbwaanga eeci ncibotu mu Mwami.
19 Nywebo nobalumi, amuzumanane kubayanda bakaintu banu+ alimwi mutanoobanyemeni cakuzwa munzila.+
20 Nywebo nobana, amubamvwide bazyali banu muzintu zyoonse,+ nkaambo eeci cilakkomanisya mu Mwami.
21 Nywebo nomausyi, mutanoobanyemyi bana banu,+ kutegwa batatyompwi.
22 Nywebo nobazike, amubamvwide basimalelaanu baanyika+ muzintu zyoonse, ikutali buyo leelyo nobamulangilila, kamuli basikukkomanisya buyo bantu, pele amucite oobo camoyo woonse akuyoowa Jehova.
23 Kufwumbwa ncomucita, amucicite camoyo woonse mbuli kuti mubelekela Jehova,+ ikutali bantu pe,
24 nkaambo mulizyi kuti nkuuli Jehova nkomuyootambula lukono kaluli bulumbu bwanu.+ Amulitakate kubelekela Simalelaanu, Kristo.
25 Masimpe, ooyo uubisya uyoolumbulwa kucibi ncaakacita,+ nkaambo Leza tasalululi pe.+
Amutumizyile bamwi
Amutumizyile bamwi
BBAIBBELE LYA BUSANDULUZI BWANYIKA MPYA
Bakolose 3
Chitonga
Amubale Bbaibbele aa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
bem_Latn bem_Latn bem_Latn lug_Latn tum_Latn bem_Latn bem_Latn nya_Latn bem_Latn swh_Latn bem_Latn kon_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn lua_Latn bem_Latn bem_Latn bem_Latn bem_Latn bem_Latn bem_Latn swh_Latn lin_Latn sna_Latn lua_Latn eng_Latn